open-index/open-wikipedia-markdown huggingface dataset:
Γκόα

Η **Γκόα** είναι μία από τις 29 Ομόσπονδες Πολιτείες που συγκροτούν σήμερα την Ινδία. Βρίσκεται στο νοτιοδυτικό παράλιο τμήμα της χώρας. Η συνολική της έκταση είναι μόλις 3.702 τ.χλμ. και ο πληθυσμός της περίπου 1.400.000. Πρωτεύουσα της Πολιτείας είναι η πόλη Πανάτζι, ή Ποντζί.

## Γεωγραφία

Με έκταση μόλις 3702 τ.χλμ., μήκος 1055 χιλιομέτρων από βορρά μέχρι νότο καθώς και μήκος 6 χιλιομέτρων από το δυτικό μέχρι το ανατολικό άκρο, η Γκόα είναι το μικρότερο κρατίδιο της Ινδίας.

Η Γκόα βρίσκεται στην ακτή του Κονκάν, στο μέσο της δυτικής ακτής της Ινδίας. Συνορεύει βόρεια με το κρατίδιο Μαχαράστρα, στα νότια και ανατολικά με την Καρνατάκα καθώς επίσης βρέχεται από την Αραβική Θάλασσα. Η ακτογραμμή της έχει μήκος 101 χιλιομέτρων.

Η ακτογραμμή της Γκόα διαχωρίζεται από ευρείες εκβολές ποταμών. Το Μορμουγκάο αποτελεί ένα από τους καλύτερους φυσικούς λιμένες της Νότιας Ασίας. Όλοι οι μεγάλοι ποταμοί πηγάζουν στα δυτικά Γκατ. Σημαντικότεροι είναι οι ποταμοί Ζουάρι, Μαντόβι, Τσαπόρα, Τερεχόλ, Σαλ και Ταλπόνα.

## Παραπομπές


## Πηγές
* "Stateman΄s Year-Book 1987-88" σελ.644.
* "Εγκυκλοπαίδεια Πάπυρος Λαρούς Μπριτάννικα", τομ.18ος, σελ.88.

## Βιβλιογραφία
* 
* 
* 
* Isadora Tast: *Mother India. Searching For a Place.* Peperoni Books: Berlin 2009, ISBN 978-3-941825-00-0

## Εξωτερικοί σύνδεσμοι

* Επίσημη ιστοσελίδα Κυβέρνησης Γκόα

Κατηγορία:Ομόσπονδες Πολιτείες Ινδίας
Κατηγορία:Πρώην πορτογαλικές αποικίες
Τσατίσγκαρ

Η **Τσατίσγκαρ**, είναι ένα από τις 29 Ομόσπονδα Κρατίδια που συγκροτούν σήμερα την Ινδία. Βρίσκεται στο κεντρικό τμήμα της χώρας. Η συνολική της έκταση, που εκτείνεται από Βορρά προς Νότο σε χαρακτηριστικό σχήμα ιππόκαμπου, είναι 135.194 τ.χλμ. και ο πληθυσμός της περίπου 20.796.000. Πρωτεύουσα του κρατιδίου είναι η Ράιπουρ.

Το όνομα Τσατίσγκαρ είναι σύνθετη λέξη από την "*Τσατίς*" (= ο αριθμός 36) + "*γκαρ*" (= οχυρό), δηλαδή "36 οχυρά" που βρίσκονται στο έδαφός της. Η Τσατίσγκαρ είναι ένα από τα τέσσερα τελευταία αναδειχθέντα κρατίδια της Ινδίας. Αναδείχθηκε Ομόσπονδο Κρατίδιο το έτος 2000 μετά την απόσπαση 16 νομών του κρατιδίου Μαντία Πραντές, των οποίων οι κάτοικοι μιλούσαν την αυτή τοπική γλώσσα, την *[[Γλώσσα Τσατισγκάρι|τσατισγκαρική]]*.

## Παραπομπές


## Πηγές
* "Stateman΄s Year-Book 1987-88" σελ.657-658.
* "Εγκυκλοπαίδεια Πάπυρος Λαρούς Μπριτάννικα".

## Βιβλιογραφία
* Ramesh Dewangan & Sunil Tuteja, "Chhattisgarh Samagra"
* C.K. Chandrakar, "Chhattisgarhi Shabadkosh" ....
* C.K. Chandrakar, "Manak Chhattisgarhi Vyakaran"
* C.K. Chandrakar, "Chhattisgarhi Muhawara Kosh"
* Lawrence Babb, "The Divine Hierarchy: Popular Hinduism in Central India"
* Saurabh Dube, "Untouchable Pasts: Religion, Identity and Power among a Central Indian Community, 1780-1950" (on the Satnamis)
* Ramdas Lamb, "Rapt in the Name: Ramnamis, Ramnam and Untouchable Religion in Central India" 
* Chad Bauman, "Identifying the Satnam: Hindu Satnamis, Indian Christians, and Dalit Religion in Colonial Chhattisgarh, India (1868–1947) (Ph.D. dissertation, Princeton Theological Seminary, 2005) 
* ["List of books by Prof H. L. Shukla" ](http://www.dkagencies.com/doc/from/1023/to/21330/Author/Shukla,%20H.%20L.%20(Hira%20Lal),%201939-/Books-By-Indian-Author.html)
* "Chhattisgarh Rediscoverd" on oral history of the state, and 
* "History of the People of Bastar"  
* Folktales of Chhattisgarh
* "Tribal History of Central India"  by R.K. Sharma and S.K. Tiwari, 

## Εξωτερικοί σύνδεσμοι

Κατηγορία:Ομόσπονδες Πολιτείες Ινδίας
Κωστής Ηλιάσκος

Ο **Κωστής Ηλιάσκος** ήταν Έλληνας τραπεζίτης και διοικητής της Εθνικής Τράπεζας

Γεννήθηκε στην Κωνσταντινούπολη το 1889 και ήταν γιος του Ιωάννη Ηλιάσκου, τραπεζίτη. Σπούδασε στη σχολή Ανωτέρων Εμπορικών Σπουδών στο Παρίσι και εργάστηκε σε ελληνικές τράπεζες. Το 1946 ανέλαβε την προεδρία της Τράπεζας Αθηνών, η οποία το 1953 συγχωνεύθηκε με την Εθνική Τράπεζα ύστερα από αξίωση των Ανακτόρων και του ίδιου του Ηλιάσκου. Την περίοδο 1953 - 1955 διετέλεσε πρόεδρος της Εθνικής Τράπεζας της Ελλάδος και των Αθηνών (όπως ονομάστηκε για λίγο). Το διάστημα 1962-64 διατελεί Πρόεδρος του ΕΟΤ.

Κατοικούσε στο Κολωνάκι.

## Πηγές


Κατηγορία:Έλληνες τραπεζίτες
Γιακ

Το **γιακ**, ***Bos grunniens*** - ***Βους ο γρυλλίζων***, (Linnaeus, 1766) και **άγριο γιακ** ***Bos mutus*** - ***Βους ο βουβός*** (Przewalski, 1883) αντίστοιχα, είναι δασύτριχα βοοειδή ενδημικά της περιοχής των Ιμαλαΐων της νότιας κεντρικής Ασίας, των υψιπέδων του Θιβέτ, και βόρεια έως τις πεδιάδες της Μογγολίας και της Ρωσίας. Πέραν του μεγάλου εξημερωμένου πληθυσμού, υπάρχει μικρός και εξαιρετικά ευάλωτος πληθυσμός άγριων γιακ, που έχει καταταχθεί στα απειλούμενα είδη.

## Αναπαραγωγή
Σε μια περίοδο 23 ετών ζωής ένα σεξουαλικά ώριμο θηλυκό άτομο του συγκεκριμένου είδους μετά από περίοδο εγκυμοσύνης 258 ημερών γεννά περίπου ανά διετία ένα νεαρό γιακ.

## Συμπεριφορά
Η έλλειψη τροφής στις ερημικές στέππες της κεντρικής Ασίας και των υψιπέδων του Θιβέτ εξαναγκάζει τα άγρια γιακ σε μεγάλες μετακινήσεις για εξεύρεση τροφής, ενώ τα καλοκαίρια κατεβαίνουν από τα υψίπεδα στις πεδιάδες για να εκμεταλλευτούν την άφθονη ποώδη βλάστηση, κυρίως λειχήνες και χόρτα. Κύριος εχθρός της αγέλης των άγριων και των εξημερωμένων γιακ είναι ο λύκος του Θιβέτ.

## Παραπομπές σημειώσεις


## Δικτυακοί τόποι

* ARKive - Εικόνες και πολυμέσα για το ''(Bos grunniens)''
* International Yak Association (IYAK)
* European Yak Association (EYAK)
* Yaks: The Official Animal of Tibet
* AnimalInfo.Org: Animal Info - Wild Yak

Κατηγορία:Βοοειδή
Κατηγορία:Θηλαστικά της Ασίας
Κατηγορία:Κτηνοτροφία
Μαχαράστρα

Η **Μαχαράστρα** είναι μία από τις 28 Ομόσπονδες Πολιτείες που συγκροτούν σήμερα την Ινδία. Βρίσκεται στο δυτικό κεντρικό τμήμα της χώρας. Είναι παράλια Πολιτεία που εκτείνεται από Δύση προς Ανατολή μέχρι το μέσον της Ινδικής χερσονήσου. Η συνολική της έκταση είναι 307.731 τ.χλμ. και ο πληθυσμός της περίπου 96.752.000, η 2η πολυπληθέστερη Πολιτεία της Ινδίας. Πρωτεύουσα της Μαχαράστρα είναι η πασίγνωστη διεθνώς πόλη και σημαντικότερος λιμένας της Δυτικής Ινδίας, η Βομβάη, ή γνωστή κατά την τοπική γλώσσα ως Μουμπάι.

## Παραπομπές


## Πηγές
* "Stateman΄s Year-Book 1987-88" σελ.657-658.
* "Εγκυκλοπαίδεια Πάπυρος Λαρούς Μπριτάννικα".

## Εξωτερικοί σύνδεσμοι

* Επίσημη ιστοσελίδα κυβέρνησης Μαχαράστρα
* Τμήμα Δημοσίων Έργων της Πολιτείας της Μαχαράστρα Επίσημη Ιστοσελίδα 
* Maharashtra State Blood Transfusion Council

Κατηγορία:Ομόσπονδες Πολιτείες Ινδίας
Φιλαρίαση

**Φιλαρίαση** είναι μια παρασιτική νόσος κατά την οποία αποφράσσονται τα λεμφαγγεία της κοιλιάς. Προκαλείται από μια ομάδα σκωλήκων με το όνομα φιλάριες (filariae).

Οι φιλάριες είναι αποκλειστικά παράσιτα των τροπικών και υποτροπικών περιοχών. Το πιο γνωστό από τα νοσήματα αυτά είναι η λεμφαδενική φιλαρίαση που αναφέρεται και απλώς ως φιλαρίαση. Ο ενήλικος σκώληκας ζει μέσα στους λεμφαδένες και στα λεμφαγγεία, τα οποία αποφράσσει τελικώς, προκαλώντας την εντυπωσιακή κλινική εικόνα της ελεφαντίασης.

Κατηγορία:Παρασιτικές ασθένειες
Κατηγορία:Τροπικές ασθένειες
Homo sapiens idaltu

Ο ***Homo sapiens idaltu*** είναι ένα εξαφανισμένο υποείδος του *[[Homo sapiens]]* το οποίο έζησε στην Αφρική κατά την Πλειστόκαινο εποχή, 160.000 χρόνια πριν. *Idaltu* στη γλώσσα Αφάρ σημαίνει «πρεσβύτερος ή πρωτότοκος».

 
Τα απολιθώματα του *H. s. idaltu* εντοπίστηκαν το 1997 στην περιοχή Χέρτο Μπούρι του ποταμού Αβάς της Αιθιοπίας από τον παλαιοανθρωπολόγο Τιμ Γουάιτ, ο οποίος τα αποκάλυψε για πρώτη φορά το 2003. Το Χέρτο Μπούρι είναι μία περιοχή της Αιθιοπίας με πολλά ηφαιστειογενή στρώματα. Χρησιμοποιώντας μία μέθοδο χρονολόγησης με ραδιοϊσότοπα, υπολόγιζε πως τα στρώματα που βρέθηκαν τα απολιθώματα έχουν ηλικία μεταξύ 154.000 και 160.000 ετών. Συνολικά εντοπίστηκαν τρία καλά διατηρημένα κρανία, δύο ενήλικων αντρών και ενός εξάχρονου παιδιού. 

Τα απολιθώματα αυτά έχουν σημαντικές μορφολογικές διαφορές συγκριτικά με τα απολιθώματα πρώιμων *H.&nbsp;sapiens* που εντοπίστηκαν στην Ευρώπη (όπως ο *άνθρωπος του Κρο-Μανιόν*) και σε άλλα μέρη του κόσμου. Παρά τα αρχαϊκά του χαρακτηριστικά, ορισμένοι υποστήριξαν πως ο *idaltu* είναι πρόγονος του *[[Homo sapiens sapiens]]* και όχι ξεχωριστό υποείδος (σύμφωνα με την θεωρία περί αφρικανικής προέλευσης του σύγχρονου ανθρώπου, ο *H. s. sapiens* εμφανίστηκε λίγο αργότερα, το αργότερο πριν 110.000 χρόνια). Σύμφωνα πάντως με την ομάδα που τον ανακάλυψε, ο *idaltu* δεν είναι πρόγονος του *H. s. sapiens*, αλλά ξεχωριστό υποείδος.

Το 2005, η χρονολόγηση των απολιθωμάτων Omo, τα οποία παρουσιάζουν πολύ περισσότερα κοινά χαρακτηριστικά με τον *H. s. sapiens*, έδειξε πως είχαν ηλικία 195.000 ετών, πολύ μεγαλύτερη δηλαδή από τα απολιθώματα του *idaltu*.

## Παραπομπές


## Εξωτερικοί σύνδεσμοι

*160,000-year-old fossilized skulls uncovered in Ethiopia are oldest anatomically modern humans, Robert Sanders, UC Berkeley, 11 Ιουνίου 2003.
*Missing link in human evolution found in Africa (abc.net.au 12 Ιουνίου 2003)
*Oldest Homo Sapiens Fossils Found, Experts Say (National Geographic News)
*Chris Stringer (Natural History Museum) Human origins; new fossil human finds in Ethiopia. 12 Ιουνίου 2003
*BBC report and image of the reconstructed skull  discovered at Herto

Κατηγορία:Ανθρώπινη εξέλιξη
Κατηγορία:Ανθρωπίδες
ΑΚ Αρλ-Αβινιόν

Ο **Αθλητικός Σύλλογος Αρλ** η **Αρλ-Αβινιόν** η απλά **Αρλ**, είναι ποδοσφαιρική ομάδα που εδρεύει στην πόλη Αβινιόν της Γαλλίας. Ιδρύθηκε το 1913 με το όνομα **Ποδοσφαιρική Ομάδα Αρλ** και από το 2010 μετά από την συνένωση των δήμων της Αρλ και της Αβινιόν ο σύλλογος ονομάστηκε σε **Αθλητικός Σύλλογος Αρλ-Αβινιόν**. Η μεγαλύτερη επιτυχία της Αρλ είναι η κατάκτηση της τρίτης θέσης την σεζόν 2009-10 στην δεύτερη κατηγορία του Γαλλικού πρωταθλήματος και η άνοδος της στην Λίγκ 1.

## Ιστορία

Η Α.Κ. Αρλ ιδρύθηκε το 1913 μετα από την συγχώνευση των τριών ομάδων  Αρλ Σπορ, Πεντάλ και την Αρλ Οτό-βελό. Την δεκαετία του 1970 αγωνίστηκε σε δύο κατηγορίες: την Σαμπιονά Νασιονάλ που είναι η τρίτη κατηγορία της Γαλλίας, και στην Λιγκ 2. Το 1973 η Αρλ έφτασε μέχρι τα προημιτελικά του Κυπέλλου της Γαλλίας. Το 2009 κατάφερε να βγει τρίτη και προβιβάστηκε στην Λιγκ 1.

## Η Έδρα
200px|right|thumb|Το Παρκ ντε Σπορ ντ'Αβινιόν, έδρα της ΑΚ Αρλ-Αβινιόν.
Το Παρκ ντε Σπορ ντ'Αβινιόν αποτελεί από την σεζόν 2009-2010 το γήπεδο όπου αγωνίζεται η Ατλετίκ Κλαμπ Αρλ-Αβινιόν. Το πρώτο επίσημο ματς της Αρλ-Αβινιόν έλαβε χώρα στις 14 Αυγούστου 2009 απέναντι στην ΑΚ Αζαξιό στα πλαίσια της Λιγκ 2 με τους γηπεδούχους να κερδίζουν με 2-1. Στη διάρκεια της 6ης αγωνιστικής της Λιγκ 1 απέναντι στην Ολιμπίκ Μαρσέιγ, το Παρκ Ντε Σπορ γνωρίζει την μεγαλύτερη προσέλευση από την στιγμή που η Αρλ-Αβινιόν το χρησιμοποιεί με 15.000 θεατές παρόντες σ'αυτό. 

Το Παρκ Ντε Σπορ ανήκει στο Δήμο της Αβινιόν. Το 2010, το γήπεδο είδε την χωρητικότητά του να διπλασιάζεται. Μετά την άνοδο της ομάδας στη Λιγκ 1, η Ένωση Επαγγελματικού Ποδοσφαίρου (Ligue de Football Professionnel) υποχρεώνει κάποιες βελτιώσεις στον φωτισμό, στην ηλεκτρονική παρακολούθηση ή ακόμη σουίτες. Δύο νέες εξέδρες κάνουν την εμφάνισή τους εκείνη την εποχή, η μία από την Βόρεια πλευρά, χωρητικότητας 7.386 θεατών όπως και μία στην Νότια πλευρά, χωρητικότητας 3.520 θέσεων. Η συνολική χωρητικότητα του Παρκ Ντε Σπορ φτάνει εκείνη την εποχή από τις 7.730 αρχικές θέσεις στις 17.518 θέσεις καθήμενων.

## Τίτλοι
*Ερασιτεχνικό Πρωτάθλημα Γαλλίας
***Πρωταθλητές* (1): 2007 (Group B)

*Ερασιτεχνικό Πρωτάθλημα Γαλλίας 2
***Πρωταθλητές* (1); 1999 (Group D)

***Division Honneur Sud-Est Ouest**
***Πρωταθλητές* (3): 1957, 1964, 1965

***Division Honneur Sud-Est Languedoc**
***Πρωταθλητές* (3): 1954, 1958, 1959

***Division Honneur Régionale (Méditerranée)**
***Πρωταθλητές* (1): 2010 (Ο τίτλος κερδίθηκε από την δεύτερη ομάδα του συλλόγου.)

***Κύπελλο Προβηγκίας**
***Κυπελλούχοι* (2): 1943, 1985
***Φιναλίστ* (2): 1977, 2010

## Εξωτερικοί σύνδεσμοι
* Επίσημη Ιστοσελίδα 
* Ιστοσελίδα Οπαδών 

Κατηγορία:Ιδρύσεις ποδοσφαιρικών ομάδων το 1913

Κατηγορία:Αθλητισμός στις Μπους-ντυ-Ρον
Όλντφιλντ Τόμας

Ο **Όλντφιλντ Τόμας** FRS (*Michael Rogers Oldfield Thomas*, 21 Φεβρουαρίου 1858 - 16 Ιουνίου 1929) ήταν Βρετανός ζωολόγος.

Ο Τόμας εργάστηκε στο Μουσείο Φυσικής Ιστορίας Λονδίνου στα θηλαστικά, περιγράφοντας περίπου 2.000 νέα είδη και υποείδη. Διορίστηκε στην γραμματεία του Μουσείου το 1876 και μετατέθηκε στο τμήμα ζωολογίας το 1878. Το 1891 παντρεύτηκε μια γυναίκα με μικρή περιουσία, την οποία χρησιμοποίησε για να προσλάβει συλλέκτες θηλαστικών και να παρουσιάσει τα δείγματά τους στο μουσείο. Το 1896 όταν ανέλαβε το τμήμα ο Ουίλιαμ Χένρι Φλάουερ (*William Henry Flower*), προσέλαβε τον *[[Richard Lydekker]]* ώστε να αναδιοργανώσει τις εκθέσεις, δίνοντας την ευκαιρία έτσι στον Τόμας να συγκεντρωθεί στα καινούρια είδη. Αυτοκτόνησε το 1929, σε ηλικία 71 ετών, λίγο μετά τον θάνατο της γυναίκας του.

## Παραπομπές


Κατηγορία:Άγγλοι βιολόγοι
Κατηγορία:Ζωολόγοι
Homo

***Homo*** (*Άνθρωπος* στα Λατινικά) ονομάζεται το γένος που περιλαμβάνει τους σύγχρονους ανθρώπους και τα είδη που συγγενεύουν στενά μαζί τους. Το γένος εκτιμάται ότι έχει ηλικία περίπου 2,3 με 2,4 εκατομμυρίων ετών και αποτελεί εξέλιξη των αυστραλοπιθηκίνων, η οποία άρχισε με την εμφάνιση του *[[Homo habilis]]*.

Συγκεκριμένα, ο *H. habilis* θεωρείται άμεσος απόγονος του είδους *[[Australopithecus garhi]]* το οποίο έζησε 2,5 εκατομμύρια χρόνια πριν. Το σημαντικότερο χαρακτηριστικό στην ανάπτυξη αυτών των ειδών παρατηρείται στην αύξηση του μεγέθους της κρανιακής χωρητικότητας από τα 450&nbsp;cm³ του *A. garhi*, στα 600&nbsp;cm³ του *H. habilis*. Η κρανιακή χωρητικότητα διπλασιάστηκε ξανά μέσα στο γένος *Homo* αυτή τη φορά, από τον *H. habilis* μέχρι τον *[[Homo heidelbergensis|H. heidelbergensis]]* πριν από 600.000 χρόνια. Έκτοτε η κρανιακή χωρητικότητα παραμένει περίπου ίδια σε όλα τα είδη του γένους.

Η εμφάνιση του *Homo* συμπίπτει με τα πρώτα λίθινα εργαλεία, συνεπώς εξ' ορισμού και με την Κατώτερη Παλαιολιθική.

Όλα τα είδη του γένους *Homo* εκτός από τον *[[Homo sapiens]]* (σύγχρονοι άνθρωποι) έχουν εκλείψει. Ο *[[Homo neanderthalensis]]*, ο οποίος θεωρείται ως ο τελευταίος συγγενής εν ζωή, αφανίστηκε περίπου 24.000 χρόνια πριν, ενώ μία πρόσφατη έρευνα υποστηρίζει πως ένα άλλο είδος ίσως να έζησε μέχρι και 12.000 χρόνια πριν.

## Ονομασία
Στις βιολογικές επιστήμες, ιδιαίτερα στην ανθρωπολογία και την παλαιοντολογία, η κοινή ονομασία όλων των μελών του γένους *Homo* είναι "*άνθρωπος*". Η λέξη *homo* στα Λατινικά σημαίνει "άνθρωπος".

## Είδη

Η εξελικτική θέση των ειδών *Homo rudolfensis*, *H. ergaster*, *H. georgicus*, *H. antecessor*, *H. cepranensis*, *H. rhodesiensis* και *H. floresiensis* παραμένει αμφιλεγόμενη. Οι *H. heidelbergensis* και *H. neanderthalensis* συγγενεύουν αρκετά μεταξύ τους και θεωρούνται από μερικές ομάδες ως το τρίτο και το τέταρτο υποείδος *H. sapiens* (τα άλλα δύο είναι ο *[[Homo sapiens sapiens]]* και ο *[[Homo sapiens idaltu]]*).

## Δείτε επίσης
* Ανθρώπινη εξέλιξη

## Παραπομπές


## Εξωτερικοί σύνδεσμοι

*Hominid species
*Mikko's Phylogeny archive

Κατηγορία:Ανθρώπινη εξέλιξη
Κατηγορία:Ανθρωπίδες
Γκιγιώμ Γκραντιντιέ

Ο **Γκιγιώμ Γκραντιντιέ** (γαλλικά: *Guillaume Grandidier*, 1873 – 1957) ήταν Γάλλος γεωγράφος, εθνολόγος και ζωολόγος, ο οποίος μελέτησε το νησί της Μαδαγασκάρης.

Ήταν γιος του πλούσιου βιομηχάνου *[[Alfred Grandidier]]*, ο οποίος ήταν επίσης ζωολόγος και ειδικός σε θέματα της Μαδαγασκάρης. Ο Γκιγιώμ Γκραντιντιέ ήταν Γραμματέας της Γεωγραφικής Εταιρείας του Παρισιού (*Société de Géographie*) και παραγωγικός συγγραφέας. 

Συνέγραψε τα έργα *Atlas des Colonies Françaises, Protectorats et Territoires sous Mandat de la France* (1934), *Zoologie de Madagascar* (1932) ενώ σε συνεργασία με τον πατέρα του συνέταξε το *Collection des Ouvrages Anciens Concernant Madagascar* καθώς και πολλά άλλα έργα σχετικά με τη Μαδαγασκάρη. Το γνωστότερο έργο του είναι το μνημειώδες *Madagascar L'Histoire politique, physique et naturelle de Madagascar*, το οποίο συνέγραψε σε συνεργασία με τον πατέρα του και άλλους όπως ο *[[Alphonse Milne-Edwards]]* και ο *[[Leon Vaillant]]*.

## Παραπομπές


## Πηγές
* Helgen K.M., 2002 Guillaume Grandidier's mammal collections from Madagascar *Mammalian Biology* 67, (6), 378-380.

## Εξωτερικοί σύνδεσμοι
* Madagascar Library Listings

Κατηγορία:Γάλλοι βιολόγοι
Κατηγορία:Γάλλοι γεωγράφοι
Κατηγορία:Γάλλοι εθνολόγοι
Κατηγορία:Ζωολόγοι
Γ.Σ. Κεραυνός Κρηνίδων

Ο **Γυμναστικός Σύλλογος Κεραυνός Κρηνίδων** είναι αθλητικό σωματείο που δραστηριοποιείται στο άθλημα του ποδοσφαίρου. Με έτος ίδρυσης το 1945, αποτελεί ένα από τα παλαιότερα ποδοσφαιρικά σωματεία στο νομό Καβάλας. Εδρεύει στις Κρηνίδες και διεξάγει τους εντός έδρας αγώνες του στο γήπεδο Κρηνίδων, χωρητικότητας 3.000 θεατών. Τα χρώματα της ομάδας είναι το κόκκινο και το λευκό. Επίσης διαθέτει τμήματα παιδικό, τζούνιορ, προπαιδικό και προτζούνιορ.

## Ιστορία
Ο «Γυμναστικός Σύλλογος Κεραυνός Κρηνίδων» ιδρύθηκε το 1945. Τα περισσότερα χρόνια έχει αγωνιστεί στις τοπικές κατηγορίες της Ε.Π.Σ. Καβάλας και κυρίως στην Α΄ Κατηγορία. Στο παρελθόν αγωνίστηκε στη Δ΄ Εθνική τη διετία 1984-1986 και από την περίοδο 2006–07, όταν και τερμάτισε στην 7η θέση του βαθμολογικού πίνακα με 43 βαθμούς. Την επόμενη περίοδο, τερμάτησε στην 8η θέση συγκεντρώνωντας 46 βαθμούς.

Την περίοδο 2008–09 κατέλαβε την 5η θέση με 57 βαθμούς, ενώ στην ίδια θέση τερμάτησε και την αμέσως επόμενη περίοδο συγκεντρώνωντας 50 βαθμούς. Την περίοδο 2010–11 τερμάτησε στη 15η θέση συγκεντρώνωντας 46 βαθμούς και γνωρίζοντας έτσι τον υποβιβασμό στις τοπικές κατηγορίες.

## Αγωνιστική πορεία
* 2006–07: Δ΄ Εθνική
* 2007–08: Δ΄ Εθνική
* 2008–09: Δ΄ Εθνική
* 2009–10: Δ΄ Εθνική
* 2010–11: Δ΄ Εθνική

## Παραπομπές


Κατηγορία:Αθλητικοί σύλλογοι Καβάλας
Κατηγορία:Ιδρύσεις αθλητικών συλλόγων το 1945
Κατηγορία:Ποδοσφαιρικές ομάδες Ελλάδας
Κατηγορία:Ιδρύσεις ποδοσφαιρικών ομάδων το 1945
Κοκκινόχωμα Καβάλας

Το **Κοκκινόχωμα** είναι μεγάλος οικισμός του Νομού Καβάλας. Βρίσκεται βορειοδυτικά της πόλης της Καβάλας σε απόσταση 12 χιλιομέτρων. Υπάγεται διοικητικά στο Δήμο Παγγαίου και το 2021 είχε πληθυσμό 1.284 κατοίκους, από 1.472 το 2011 και 1.746 το 2001. Βρίσκεται στους πρόποδες του όρους Συμβόλου, σε υψόμετρο 100 μέτρων. 

Οι κάτοικοι του χωριού ασχολούνται κυρίως με τη γεωργία και την κτηνοτροφία. Σπέρνουν καλαμπόκια, σιτάρι και λίγα στρέμματα με ζαχαρότευτλα ενώ τα τελευταία χρόνια ασχολούνται με την σπορά ελαιοκράμβης, ηλιόσπορου και σόγιας. Εκτρέφουν πρόβατα, κατσίκια και αγελάδες. Υπάρχουν επίσης κάτοικοι του χωριού που έχουν δικές τους επιχειρήσεις.

Το χωριό διαθέτει παιδικό σταθμό, νηπιαγωγείο και 6θέσιο δημοτικό σχολείο. Οι σύλλογοι του χωριού είναι ο Μορφωτικός Σύλλογος Κοκκινοχώματος που έχει τμήματα παραδοσιακών χορών, τμήματα θεάτρου και ζωγραφικής τέχνης, ο Αιμοδοτικός Σύλλογος Κοκκινοχώματος, ο Σύλλογος Γονέων και Κηδεμόνων του Δημοτικού σχολείου και του νηπιαγωγείου Κοκκινοχώματος και ο Γ.Σ. Βυζάντιο Κοκκινοχώματος, που έχει ως έτος ίδρυσης το 1947 και αγωνίζεται στην Β' Κατηγορία Ε.Π.Σ. Καβάλας. Το γήπεδό της είναι το Δημοτικό Στάδιο Κοκκινοχώματος.

Στο χωριό βρίσκονται οι ιεροί ναοί του Αγίου Δημητρίου, που ανεγέρθηκε το 1927, της Αγίας Μαρίνας, που ανεγέρθηκε το 1975 και ο κοιμητηριακός ναός των Αγίων Θεοδώρων. Γύρω από το χωριό υπάρχουν πολλά εξωκλήσια. Τα "Πλατάνια" είναι ένα μέρος λίγο έξω από το χωριό όπου θα βρει κανείς αιωνόβια πλατάνια που έχουν φυτρώσει δίπλα σ' ένα χείμαρρο. Στην κορυφή του βουνού βρίσκονται τα "Κανόνια", τοποθεσία με θέα προς το Αιγαίο πέλαγος. 

Η πλατεία βρίσκεται δίπλα στον ιερό ναό Αγίου Δημητρίου και οριοθετεί γεωγραφικά την αρχή του παλιού οικισμού. Το παλιό χωριό που βρίσκεται πάνω στο βουνό έχει θέα προς την παλιά κοινότητα, τα τούρκικα σπίτια, τις ανθισμένες γειτονιές, τα σοκάκια.

Επίσης το χωριό είναι γενέτειρα επώνυμων προσώπων όπως ο νομάρχης Καβάλας Θεόδωρος Καλλιοντζής, ο βουλευτής Καβάλας Μιχάλης Τιμοσίδης, ο πρώην βουλευτής Καβάλας Νίκος Στρατηλάτης, ο αρχηγός ΓΕΣ (2015-2017) Στρατηγός Βασίλειος Τελλίδης, η τραγουδίστρια Κέλλυ Κελεκίδου και ο παλιός ποδοσφαιριστής του Άρη, Γιώργος Στρατηλάτης.

Κατηγορία:Χωριά της περιφερειακής ενότητας Καβάλας
Κατηγορία:Δήμος Παγγαίου
Ανατομικά σύγχρονοι άνθρωποι

Ο όρος **ανατομικά σύγχρονοι άνθρωποι** (αγγλ. *anatomically modern humans*) στην παλαιοανθρωπολογία, αναφέρεται στα πρώιμα μέλη του *[[Homo sapiens]]* με εμφάνιση σύμφωνη με τον φαινότυπο των σύγχρονων ανθρώπων.

Οι ανατομικά σύγχρονοι άνθρωποι εξελίχτηκαν από τους αρχαϊκούς ''Homo sapiens'' κατά την Μέση Παλαιολιθική, περίπου 200.000 χρόνια πριν. Η εμφάνιση των ανατομικών σύγχρονων ανθρώπων αρχίζει με τους πρώτους ***Homo sapiens sapiens***, δηλαδή το υποείδος του *Homo sapiens* που περιλαμβάνει όλους τους σύγχρονους ανθρώπους. Τα παλαιότερα απολιθώματα ανατομικά σύγχρονων ανθρώπων είναι τα απολιθώματα Omo τα οποία έχουν ηλικία 195.000 χρόνων. Άλλα απολιθώματα περιλαμβάνουν τον *[[Homo sapiens idaltu]]* από το Χέρτο της Αιθιοπίας, τα οποία έχουν ηλικία 150.000 ετών, καθώς και τα απολιθώματα Skhul στο Ισραήλ τα οποία είναι ηλικίας 90.000 ετών.

## Δείτε επίσης

* Συμπεριφορική νεωτερικότητα

## Εξωτερικοί σύνδεσμοι

*EARLY AND LATE “ARCHAIC“HOMO SAPIENS AND “ANATOMICALLY MODERN” HOMO SAPIENS 
*Origins of Modern Humans: Multiregional or Out of Africa?
*''Homo sapiens'' - Museum of Natural History

Κατηγορία:Άνθρωπος
Κατηγορία:Πρωτεύοντα
Κατηγορία:Ανθρώπινη εξέλιξη
Γιούργκεν Μάχο

Ο **Γιούργκεν Μάχο** (*Jürgen Macho*, γενν. 24 Αυγούστου 1977) είναι Αυστριακός διεθνής πρώην ποδοσφαιριστής, που αγωνιζόταν ως τερματοφύλακας.

## Βιογραφικό
Γεννήθηκε στη Βιέννη. Ξεκίνησε την καριέρα του το 1996 στην ομάδα της πατρίδας του Βίνερ Σπορτ-Κλούμπ και συνέχισε στη Φιρστ Βιέννα. Το 2000 πήγε στην Αγγλία, όπου αγωνίστηκε τρεις σεζόν στην Πρέμιερ Λιγκ με τη Σάντερλαντ ως αναπληρωματικός του Σόρενσεν. Το 2003-04 μεταγράφηκε στην Τσέλσι, αλλά δεν είχε συμμετοχές λόγω τραυματισμών. Επέστρεψε στην Αυστρία, όπου έπαιξε για μισή σεζόν στη Ραπίντ Βιέννης, με την οποία αγωνίστηκε σε δυο ματς του Κυπέλλου ΟΥΕΦΑ. Τον Ιανουάριο του 2005 μεταπήδησε στην γερμανική Καϊζερσλάουτερν. Αρχικά ήταν τρίτος αναπληρωματικός τερματοφύλακας αλλά από την επόμενη σεζόν 2005-06 καθιερώθηκε σταδιακά ως πρώτος τερματοφύλακας της ομάδας. Έμεινε ως το 2007 κάνοντας 54 εμφανίσεις στο πρωτάθλημα.

Τον Αύγουστο του 2007 υπέγραψε στην ΑΕΚ, στην οποία αγωνίστηκε για δύο σεζόν. Το 2009-10 προσπάθησε να επιστρέψει στο αγγλικό πρωτάθλημα και δοκιμάστηκε στη Γουίγκαν. Η μεταγραφή δεν προχώρησε και γύρισε στην Αυστρία στην ΛΑΣΚ. Τον Ιούλιο του 2010 υπέγραψε τριετές συμβόλαιο με τον Πανιώνιο επιστρέφοντας για άλλη μια φορά στην Α΄ Εθνική. Αγωνίστηκε ως βασικός τη σεζόν 2010-11 αλλά πριν από την έναρξη της σεζόν 2011-12 τραυματίστηκε σοβαρά και δεν έπαιξε σε κανένα επίσημο παιχνίδι. Στη συνέχεια αγωνίστηκε στην Αυστριακή Αντμίρα η οποία αποτελεί τελευταίο σταθμό της καριέρας του. Τώρα είναι προπονητής τερματοφυλάκων στην Φιρστ Βιέννα.

### Στην εθνική ομάδα
Έχει αγωνιστεί 7 φορές με την εθνική ελπίδων της Αυστρίας και 19 φορές με την εθνική ανδρών από το 2002, στην οποία επί κάποιο διάστημα, μεταξύ άλλων σε όλα τα ματς της τελικής φάσης του Euro2008, το οποίο συνδιοργάνωσε η Αυστρία, ήταν ο βασικός τερματοφύλακας.

## Καριέρα

## Εξωτερικοί σύνδεσμοι

* AEK Athens profile
* Stats at Fussballdaten 
* Rapid Wien archives 
* EURO 2008 profile
* NationalFootballTeams data
* Στατιστικά σεζόν 2010-11 .

Κατηγορία:Αυστριακοί ποδοσφαιριστές
Κατηγορία:Ποδοσφαιριστές Εθνικής Αυστρίας
Κατηγορία:Ποδοσφαιριστές Αθλητικής Ένωσης Κωνσταντινουπόλεως
Κατηγορία:Ποδοσφαιριστές Πανιωνίου
Κατηγορία:Τερματοφύλακες ποδοσφαιριστές
Κατηγορία:Ποδοσφαιριστές Ευρωπαϊκού Πρωταθλήματος 2008
Κατηγορία:Ποδοσφαιριστές Πρέμιερ Λιγκ
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Μπούντεσλιγκα
Κατηγορία:Ποδοσφαιριστές Σάντερλαντ ΑΦΚ
Κατηγορία:Ποδοσφαιριστές Τσέλσι ΦΚ
Κατηγορία:Ποδοσφαιριστές ΛΑΣΚ
Κατηγορία:Ποδοσφαιριστές Ραπίντ Βιέννης
Κατηγορία:Ποδοσφαιριστές ΦΚ Αντμίρα Βάκερ Μέντλινγκ
Κατηγορία:Ποδοσφαιριστές 1. ΦΚ Καϊζερσλάουτερν
Κατηγορία:Ποδοσφαιριστές Εθνικής Αυστρίας Κ21
Κατηγορία:Ποδοσφαιριστές Βίνερ Σπορτ-Κλουμπ
Κατηγορία:Ποδοσφαιριστές Φιρστ Βιέννα
Κατηγορία:Ξένοι ποδοσφαιριστές στην Ελλάδα
Κατηγορία:Αυστριακοί ποδοσφαιριστές στο εξωτερικό
Λουθηρανική Εκκλησία-Σύνοδος του Μιζούρι

Η **Λουθηρανική Εκκλησία-Σύνοδος του Μιζούρι** (αγγλ.: *Lutheran Church—Missouri Synod* ή εν συντομία *LCMS*), είναι ένα παραδοσιακό, Ομολογιακό Λουθηρανικό Χριστιανικό εκκλησιαστικό δόγμα στις Ηνωμένες Πολιτείες. Με 2,1 εκατομμύρια μέλη, είναι η όγδοη μεγαλύτερη Προτεσταντική και η δεύτερη μεγαλύτερη Λουθηρανική εκκλησία, μετά από την Ευαγγελική Λουθηρανική Εκκλησία στην Αμερική, στις Ηνωμένες Πολιτείες, . Η Σύνοδος, ιδρύθηκε στο Σικάγο του Ιλινόις, το 1847 από Γερμανούς μετανάστες. Σήμερα η Εκκλησία έχει την έδρα της στο Σεντ Λιούις του Μιζούρι.

Περίπου τα μισά μέλη της Εκκλησίας βρίσκονται στις Άνω Μεσοδυτικές πολιτείες, αν και υπάρχει παρουσία της σε όλες τις πολιτείες των Ηνωμένων Πολιτειών, ενώ έχει σχέσεις και με άλλες Λουθηρανικές εκκλησίες σε όλο τον κόσμο. Επίσης, έχει πολλές κοινότητες στο Οντάριο του Καναδά, αν και οι περισσότερες εκκλησίες του Καναδά που προέρχονται από την Σύνοδο του Μιζούρι, έχουν δημιουργήσει την Λουθηρανική Εκκλησία-Καναδάς.

## Υποσημειώσεις


## Εξωτερικοί σύνδεσμοι
* Επίσημη σελίδα

Κατηγορία:Προτεσταντικές εκκλησίες
Κατηγορία:Λουθηρανισμός
Κατηγορία:Μιζούρι (πολιτεία)
Κατηγορία:Λουθηρανισμός στην Αμερική
Νέος Έλικας

Ένας έλικα, που αποτελεί έναν πιθανό νέο δορυφόρο, ανακαλύφθηκε από μια και μοναδική φωτογραφία του Κασσίνι-Χόιχενς, που πάρθηκε στις 3 Ιουνίου του 2010. Βρίσκεται στο εσωτερικό μέρος του δακτυλίου B, κοντά στο Χάσμα Keeler, δηλαδή λιγα χιλιόμετρα πιο μπροστά από τον Δάφνις.

## Πηγές
*Η ανακάλυψη του S/2010 S 2 από το Κασσίνι  

Κατηγορία:Φυσικοί δορυφόροι Κρόνου
Χρυσηίς (αποσαφήνιση)

Το λήμμα **Χρυσηίς** ή **Χρυσηίδα** μπορεί να σχετίζεται με κάποιο από τα παρακάτω:

**Μυθικά πρόσωπα:**
*Χρυσηίς, πρόσωπο του Τρωικού Κύκλου, κόρη του Απολλώνιου ιερέα Χρύση, την οποία πήρε ως παλλακίδα ο Αγαμέμνονας.
*Χρυσηίς (Ωκεανίδα), μια από τις Ωκεανίδες, κόρες του Ωκεανού και της Τηθύος.
*Χρυσηίς (κόρη Θέσπιου),  κόρη του Θέσπιου, που απέκτησε γιο με τον Ηρακλή.

**Ιστορικά πρόσωπα:**
*Χρυσηίς της Μακεδονίας, βασίλισσα του 3ου αιώνα π.Χ., σύζυγος του Δημητρίου Β' του Αιτωλικού και κατά πάσα πιθανότητα του Αντίγονου Γ' του Δώσωνα.

**Αστρονομία:**
*Χρυσηίδα, φυσικός δορυφόρορος του Ουρανού.
*202 Χρυσηίς, αστεροειδής της Κύριας Ζώνης Αστεροειδών.
Εκτεθειμένο είδος

Ένα **εκτεθειμένο** ή **ευάλωτο** ή **εύτρωτο** είδος (*Vulnerable* VU) είναι εκείνο που έχει κατηγοριοποιηθεί από τη Διεθνή Ένωση για τη Διατήρηση της Φύσης (International Union for Conservation of Nature) γνωστή και με τα αρχικά IUCN ως τείνον να μετατραπεί σε  Επαπειλούμενο εκτός και αν βελτιωθούν οι συνθήκες που απειλούν την ύπαρξη και την αναπαραγωγή του.

Η κατάσταση ενός εκτεθειμένου είδους προκαλείται κυρίως από απώλεια ή καταστροφή του κατάλληλου περιβάλλοντος. Τα εκτεθειμένα είδη παρακολουθούνται για οποιεσδήποτε μεταβολές. 

Κατηγορία:Οικολογία
Κατηγορία:Εκτεθειμένα είδη
Εξαφάνιση (βιολογία)

Στη βιολογία και την οικολογία, με τον όρο **εξαφάνιση** εννοείται το τέλος ενός οργανισμού, ακόμη και ενός είδους. Ως στιγμή της εξαφάνισης ορίζεται ο θάνατος και του τελευταίου ατόμου του είδους, αν και είναι ιδιαίτερα πιθανό να έχει χαθεί η ικανότητα αναπαραγωγής πολύ πριν τη συγκεκριμένη χρονική στιγμή. Ο καθορισμός στην πραγματικότητα είναι δύσκολος εξαιτίας της βιοποικιλότητας και συνήθως η συγκεκριμένη χρόνος προσδιορίζεται ανάστροφα στο απολιθωματικό αρχείο. Δεν είναι λίγες οι φορές κατά τις οποίες είδος που θεωρείτο εξαφανισμένο, παρατηρήθηκε στο απολιθωματικό αρχείο μετά από περίοδο μακράς απουσίας.

Κατηγορία:Εξελικτική βιολογία
Κατηγορία:Διατήρηση του περιβάλλοντος
Εξαφάνιση

Ο όρος **Εξαφάνιση** μπορεί να αναφέρεται σε κάποιο από τα παρακάτω.

* Εξαφάνιση (βιολογία)
* ''Η εξαφάνιση'' (ταινία)
* ''Η εξαφάνιση'' (τηλεοπτική σειρά)
Λίμνη της Ελπίδας

thumb|right|250px|Η Θάλασσα της Ελπίδας
Η **Λίμνη της Ελπίδας** (λατινικά: *Lacus Spei*) είναι μικρή Σεληνιακή θάλασσα, που βρίσκεται στο βορειοανατολικό τμήμα της ορατής από τη Γη πλευράς της Σελήνης. Βόρεια της θάλασσας βρίσκεται ο κρατήρας Ερμής και δυτικά-νοτιοδυτικά βρίσκεται ο κρατήρας Σουμάχερ.

Οι σεληνογραφικές συντεταγμένες της θάλασσας είναι 43,0 ° Β, 65,0 ° E, εντός διαμέτρου 80 χιλιομέτρων. Το κύριο μέρος της θάλασσας καταλαμβάνει κατά μέσο όρο περίπου 50 χιλιόμετρα σε διάμετρο, με μια προέκταση (κόλπο) που οδηγεί βορειανατολικά. Η επιφάνεια έχει την ίδια χαμηλή λευκαύγεια όπως και οι μεγαλύτερες θάλασσες της Σελήνης γενόμενη ελαφρύτερη κοντά στα άκρα. Το ιδιαίτερο χαρακτηριστικό του κόλπου είναι ο κυπελλοειδής κρατήρας Ζήνων&nbsp;P. Ο κρατήρας Ζήνων βρίσκεται ανατολικά-βορειοανατολικά.

Κατηγορία:Σεληνιακές θάλασσες
Κατάσταση διατήρησης

Η **κατάσταση διατήρησης** ενός είδους είναι δείκτης των πιθανοτήτων που συγκεντρώνει το είδος να παραμείνει υφιστάμενο στο παρόν ή σε μέλλοντα χρόνο. Χρειάζεται να ληφθούν υπόψιν πολλοί παράγοντες για για τον καθορισμό της κατάστασης διατήρησης και όχι απλά ο υφιστάμενος πληθυσμός, αλλά η συνολική αύξηση ή μείωση του πληθυσμού στην πάροδο του χρόνου, ο επιτυχής ρυθμός αναπαραγωγής, γνωστές απειλές κ.ά.

Κατηγορία:Βιολογικοί όροι
Κατηγορία:Βιολογία της διατήρησης
Κατηγορία:Περιβαλλοντική ορολογία
Κατηγορία:Διατήρηση του περιβάλλοντος
Σεληνιακή θάλασσα

Η **σεληνιακή θάλασσα** (mare /ˈmɑːreɪ) είναι μεγάλες, σκοτεινόχρωμες, βασαλτικές πεδιάδες της Σελήνης, που σχηματίστηκαν από αρχαίες ηφαιστειακές εκρήξεις. Ονομάστηκαν *maria*, λατινικά «θάλασσες», από πρώιμους αστρονόμους που τις εξέλαβαν ως πραγματικές θάλασσες. Αντανακλούν λιγότερο το ηλιακό φως εξαιτίας της υψηλής περιεκτικότητας των πετρωμάτων τους σε σίδηρο και συνεπώς φαίνονται σκοτεινότερες. Οι θάλασσες καλύπτουν το 16% της σεληνιακής επιφάνειας, κυρίως της ορατής πλευράς. Οι λιγοστές θάλασσες της αόρατης από τη Γη πλευράς, είναι πολύ μικρότερες και βρίσκονται κυρίως μέσα σε μεγάλους κρατήρες. Η παραδοσιακή ονοματολογία για τη Σελήνη περιέχει και έναν *oceanus* (ωκεανό), τον Ωκεανό των Καταιγίδων, όπως επίσης και χαρακτηριστικά όπως η *lacus* (λίμνη), *palus* (έλος) και *sinus* (κόλπος). Και τα τρία τελευταία είναι μικρότερα από τις συνήθεις θάλασσες, αλλά έχουν την ίδια φύση και χαρακτηριστικά.

## Σημειώσεις και παραπομπές


## Εξωτερικοί σύνδεσμοι
*
Καρνάτακα

Η **Καρνάτακα** είναι μία από τις 28 Ομόσπονδες Πολιτείες που συγκροτούν σήμερα την Ινδία. Είναι η πρώην Ομόσπονδη Πολιτεία Μυσόρη ή Μυζώρη που το 1973 άλλαξε όνομα σε Καρνατάκα. Βρίσκεται στο νότιο δυτικό τμήμα της χώρας. Είναι παράλια Πολιτεία που εκτείνεται από Δύση προς Ανατολή μέχρι το μέσον της νότιας Ινδικής χερσονήσου. Η συνολική της έκταση είναι 191.791 τ.χλμ. και ο πληθυσμός της περίπου 52.850.500, η 9η πολυπληθέστερη Πολιτεία της Ινδίας. Πρωτεύουσα της Καρνατάκα είναι η Μπαγκαλόρ.

## Παραπομπές


## Πηγές
* "Stateman΄s Year-Book 1987-88", σσ. 657-658.
* *Εγκυκλοπαίδεια Πάπυρος Λαρούς Μπριτάννικα*.

## Βιβλιογραφία
* John Keay, India: A History, 2000, Grove publications, New York, ISBN 0-8021-3797-0
* Dr. Suryanath U. Kamath, Concise history of Karnataka, 2001, MCC, Bangalore (Reprinted 2002) OCLC: 7796041
* Nilakanta Sastri, K.A. (1955). A History of South India, From Prehistoric times to fall of Vijayanagar, OUP, New Delhi (Reprinted 2002) ISBN 0-19-560686-8..
* R. Narasimhacharya, History of Kannada Literature, 1988, Asian Educational Services, New Delhi, Madras,1988, ISBN 81-206-0303-6.
* K.V. Ramesh, Chalukyas of Vatapi, 1984, Agam Kala Prakashan, Delhi ISBN 3987-10333
* Malini Adiga (2006), The Making of Southern Karnataka: Society, Polity and Culture in the early medieval period, AD 400-1030, Orient Longman, Chennai, ISBN 81-250-2912-5
* 
* 
* 
* Hermann Kulke and Dietmar Rothermund, A History of India, fourth edition, Routledge, 2004, ISBN 0-415-32919-1
* Foekema, Gerard [2003] (2003). Architecture decorated with architecture: Later medieval temples of Karnataka, 1000-1300 AD. New Delhi: Munshiram Manoharlal Publishers Pvt. Ltd. ISBN 81-215-1089-9.

## Εξωτερικοί σύνδεσμοι

* Επίσημη ιστοσελίδα της κυβέρνησης του Karnataka
* Karnataka κυβέρνηση Πληροφόρησης


Κατηγορία:Ομόσπονδες Πολιτείες Ινδίας
Γιώργος Πιλάλας

Ο **Γιώργος Πιλάλας** ή **Ζωρζ Πιλαλί** (πραγματικό όνομα: **Γιώργος Παπαδόπουλος**) (Αθήνα, 29 Ιανουαρίου 1958) είναι Έλληνας μουσικός, τραγουδιστής και σατιρικός ποιητής. Είναι γνωστός και ως "ο κροταλίας της ασφάλτου, ο θάνατος της Αμερικής".

Με τη μουσική του ερμηνεία συνδυάζει την ελληνική μουσική με στοιχεία μπλουζ και ρεμπέτικου. Οι στίχοι του έχουν σατιρικό περιεχόμενο αλλά βαθιά φιλοσοφημένο. Τα Live του θεωρούνται επικά καθώς διηγείται ιστορίες, συνήθως από την Αμερική, μετα μουσικής ενώ το κοινό συμμετέχει ενεργά καθώς η διαδραστικότητα είναι χαρακτηριστικό του. Μπορεί από το πιο blues τραγούδι να γυρίσει σε καψούρικα λαΪκά ή σε σύντομα αποφθέγματα που κάνουν το κοινό να παραληρεί. Ο ίδιος αποθεώνει το κοινό του μετά το πέρας των χειροκροτημάτων. Σε πολλά live συνεργάζεται με το Δημήτρη Πουλικάκο ενώ συμμετέχει και σε συναυλίες διαμαρτυρίας.

## Δισκογραφία
* 1983 Επιθυμία! (Polydor)
* 1986 Στην Ξέρα και στην Άπνοια (LIVE)
* 1988 Ήχοι του Χειμώνα
* Συλλογή - Rocks beer (ΕΜΙ)
* 1994 Θεοκωμωδία - 
* 1998 Αέρα Πατέρα – Αεραλάνδη (Minos-EMI, Harvest)
* 1999 bob brozman & georges pilali
* Ρε γυαλάκια πονηρέ (Καθρέφτης)

## Παραπομπές


## Εξωτερικοί σύνδεσμοι
*Επίσημο MySpace profile
*Συνέντευξη
*Συνέντευξη

Κατηγορία:Έλληνες μουσικοί
Κατηγορία:Έλληνες τραγουδιστές
Κατηγορία:Έλληνες ποιητές
Κατηγορία:Νεοέλληνες ποιητές
Γεβχέν Χατσερίντι (ποδοσφαιριστής)

Ο **Γεβχέν Χατσερίντι** (, ελληνικά: **Ευγένιος Χατσερίδης**) γεννήθηκε στις 28 Ιουλίου 1987 στη Ένωση Σοβιετικών Σοσιαλιστικών Δημοκρατιών, στην πόλη Μελιτόπολη που σήμερα ανήκει στην Ουκρανία. Ο πατέρας του είναι Έλληνας στην εθνικότητα και η μητέρα του Ουκρανή. Είναι πρώην διεθνής ποδοσφαιριστής που αγωνίστηκε για το μεγαλύτερο μέρος της καριέρας του στην Ντιναμό Κιέβο, στη θέση του κεντρικού αμυντικού.

## Βιογραφικό
Ο Γιεβγέν Χατσερίντι σπούδασε φυσική αγωγή στην Εθνική Παιδαγωγική Ακαδημία της Μελιτόπολης και παράλληλα έπαιζε ποδόσφαιρο. Ξεκίνησε το 2004 από τη Β΄ ομάδα της Ντιναμό Κιέβου και συνέχισε στην ομάδα της γενέτειράς του, Όλκομ Μελιτοπόλ (SC Olkom Melitopol). Τη σεζόν 2006-07 έπαιξε ως δανεικός στην Βολίν Λουτσκ (FC Volyn Lutsk) και από το 2008 έπαιζε βασικός στην Ντιναμό Κιέβου, όπου έμεινε μέχρι και το 2018, αποτελώντας έναν από τους βασικούς παίκτες της ομάδας. Με την ομάδα από το Κίεβο, έφτασε στην κατάκτηση δύο Σούπερ Καπ, δύο πρωταθλημάτων, αλλά και δύο κυπέλλων.

Το 2018 μεταγράφηκε στον Π.Α.Ο.Κ.. Αν και στην αρχή της αγωνιστικής περιόδου πήρε αρκετές ευκαιρίες, τελικά σταμάτησε να υπολογίζεται από την τεχνική ηγεσία του συλλόγου, ενώ και η σχέση του με τους διοικούντες της ΠΑΕ δεν ήταν και η καλύτερη. Μέσα στο 2019 δεν αγωνίστηκε σε κανέναν αγώνα και τελικά, το ίδιο καλοκαίρι, έμεινε ελεύθερος από τον σύλλογο. Με τον ΠΑΟΚ έφτασε στην κατάκτηση, τόσο του πρωταθλήματος όσο και του κυπέλλου, κάνοντας το νταμπλ.  
μικρογραφία|αριστερά

Το καλοκαίρι του 2019 αποκτήθηκε από την ΦΚ Ντιναμό Μπρεστ, ομάδα της Λευκορωσίας, όπου και έμεινε μέχρι και το 2021, χρονιά που αποφάσισε να σταματήσει το ποδόσφαιρο. Με την ομάδα της Ντιναμό, έφτασε στην κατάκτηση του Σούπερ Καπ Λευκωρωσίας, το 2020.  

### Διεθνής
Χρίστηκε διεθνής με την Ουκρανία στις 10/10/2009 στον αγώνα κατά της Αγγλίας. Στη συνέχεια έπαιξε κατά της Ανδόρας στο τελευταίο ματς των προκριματικών του παγκοσμίου κυπέλλου 2010 και στους δύο αγώνες μπαράζ κατά της Ελλάδας, για την πρόκριση στην τελική φάση στη Νότια Αφρική, όπου η Ουκρανία αποκλείστηκε με ισοπαλία 0-0 στην Αθήνα και ήττα 0-1 στο Ντονέτσκ. Αγωνίστηκε στην Εθνική μέχρι και το 2018 και συνολικά κατέγραψε 51 εμφανίσεις με το εθνόσημο, ενώ πέτυχε και 3 γκολ. 

## Καριέρα

## Τίτλοι

**Ντιναμό Κιέβου**
* Πρωτάθλημα Ουκρανίας **2**: 2014-15, 2015-16
* Κύπελλο Ουκρανίας **2**: 2013-14, 2014-15
* Σούπερ Καπ Ουκρανίας **2**: 2009-10, 2016-17

**ΠΑΟΚ** 
* Κύπελλο Ελλάδος **1**: 2018-2019
* Πρωτάθλημα Ελλάδας **1**: 2018-2019

**Ντιναμό Μπρεστ**
* Σούπερ Καπ Λευκορωσίας: **1** 2020 

## Παραπομπές


Κ
Κατηγορία:Έλληνες ομογενείς ποδοσφαιριστές
Κ
κ
Κατηγορία:Ποδοσφαιριστές Ευρωπαϊκού Πρωταθλήματος 2012
Κατηγορία:Ποδοσφαιριστές ΦΚ Ντιναμό Κιέβου
Κατηγορία:Ποδοσφαιριστές Ευρωπαϊκού Πρωταθλήματος 2016
Κατηγορία:Ποδοσφαιριστές ΠΑΟΚ
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ξένοι ποδοσφαιριστές στην Ελλάδα
Φιξ (ζυθοποιία)

right|180px|thumb|Το παλιό και γνωστό λογότυπο της εταιρείας
250px|thumb|Το παλιό εργοστάσιο του Φιξ στις δόξες του
Η **Ζυθοποιία Φιξ** ή **FIX Hellas** είναι εταιρεία παραγωγής και εμφιάλωσης μπίρας, ιδιοκτησία της «Ολυμπιακής Ζυθοποιίας», του δανέζικου ομίλου Carlsberg.

## Ιστορία
thumb|right|250px|Κάρολος Ιωάννου Φιξ, γιος του ιδρυτή Ιωάννη Λουδοβίκου Φιξ
Η ζυθοποιία ιδρύθηκε το 1864 στην Αθήνα από τον βαυαρικής καταγωγής Γιόχαν Καρλ Φιξ (Johann Karl Fuchs - Οικογένεια Φιξ), του οποίου ο πατέρας περίπου 30 χρόνια νωρίτερα είχε ξεκινήσει να ασχολείται με τη ζυθοποιία στην Ελλάδα, και ήταν η πρώτη ζυθοποιία μεγάλης κλίμακας της Ελλάδας. Ως προμηθευτής της βασιλικής αυλής στην Ελλάδα μπόρεσε η επιχείρηση επί περίπου 100 χρόνια να διατηρήσει μια μονοπωλιακή θέση στην αγορά. Η εταιρεία απέκτησε ιδιόκτητο εργοστάσιο στη Λεωφόρο Συγγρού το 1893 και το 1900 η μπίρα της βραβεύτηκε στην έκθεση του Μιλάνου. Η ποιότητα της μπίρας της ήταν τόσο καλή και σταθερή που επισκίασε τους ανταγωνιστές και στον εικοστό αιώνα ήταν πλέον η μοναδική μεγάλη στην Ελλάδα. Το 1965, με την ευκαιρία της γέννησης της πριγκίπισσας Αλεξίας, η μπίρα *Φιξ*, ως προμηθεύτρια της βασιλικής αυλής, διαφήμισε τα προϊόντα της στα δανέζικα. Μετά την πτώχευση της εταιρείας το 1983 και πολλές αποτυχημένες προσπάθειες αναβίωσης της εμπορικής της ονομασίας η μπίρα *Φιξ* επανιδρύθηκε από νέους ιδιοκτήτες και παράγεται πάλι από το 2009 σε άλλο ζυθοποιείο.  

Μετά από επενδύσεις ξένων ανταγωνιστών στην Ελλάδα και τον γάμο της χήρας Ιωάννου Φιξ με τον Πέτρο Γαρουφαλιά, η εταιρεία έπεσε σε κρίση και χρεωκόπησε το 1983. Το όνομα περιήλθε στην ιδιοκτησία της Εθνικής Τράπεζας, η οποία το πώλησε στην εταιρεία Κουρτάκη. 

Σήμερα ανήκει στην ιδιοκτησία της «Ολυμπιακής Ζυθοποιίας» του δανέζικου ομίλου Carlsberg, που σε νέες εγκαταστάσεις στην Εύβοια παράγει και εμφιαλώνει τη νέα *Φιξ*.

## Παραπομπές


## Εξωτερικοί σύνδεσμοι
* Ιστότοπος
*Facebook
*Instagram
*YouTube
*Ολυμπιακή Ζυθοποιία Α.Ε.
*Τι αλλάζει στον χάρτη της ελληνικής μπύρας μετά το deal «Μύθος» και «Fix Hellas»- Εφημερίδα Ημερησία

Ζυθοποιια
Φιξ
Κατηγορία:Ελληνικά εμπορικά σήματα
560 Δαλιδά

Η **Δαλιδά (Delila)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,75. Ανακαλύφθηκε το 1905 από τον Γερμανό αστρονόμο Μαξ Βολφ, που παρατηρούσε από τη Χαϊδελβέργη, και πήρε το ονομά της από τη βιβλική Δαλιδά.

## Φυσικά χαρακτηριστικά
Η μέση διάμετρος της Δαλιδάς εκτιμάται σε 37,24 χιλιόμετρα. Ο φασματικός τύπος της είναι **B**, ενώ το άλβεδό της είναι 0,073. Είναι άγνωστο αν και με ποια περίοδο περιστρέφεται η Δαλιδά γύρω από τον εαυτό της.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Δαλιδα
Θανάσης Κωστούλας

Ο **Θανάσης Κωστούλας** (γεννήθηκε στις 24 Μαρτίου 1976 στον Βόλο) είναι Έλληνας πρώην διεθνής ποδοσφαιριστής που αγωνιζόταν ως αμυντικός.

## Καριέρα
### Σε συλλογικό επίπεδο
Ξεκίνησε σε επαγγελματικό επίπεδο την περίοδο 1993-94 αγωνιζόμενος στον Ολυμπιακό Βόλου. Ακολούθησε μία πενταετία στην Καλαμάτα, ενώ το μεγάλο άλμα στην καριέρα του πραγματοποιήθηκε το 1999 όταν και υπέγραψε στον Ολυμπιακό Πειραιώς, με τον οποίο κατέκτησε έξι πρωταθλήματα.

Τον Ιανουάριο του 2007 συμφώνησε να συνεχίσει την καριέρα του στη Skoda Ξάνθη, όπου παρέμεινε έως το 2011. Επόμενος σταθμός της πολύχρονης καριέρας του υπήρξε ο Αστέρας Τρίπολης, όπου αγωνίστηκε επί μία διετία. Το 2013 επέστρεψε στον Ολυμπιακό Βόλου, στην ομάδα όπου είκοσι χρόνια νωρίτερα είχε ανδρωθεί ποδοσφαιρικά.

Έχει συνολικά αγωνιστεί σε 335 αγώνες στην Α΄ Εθνική και μέχρι την αποχώρησή του σε επαγγελματικό επίπεδο το καλοκαίρι του 2014, κατείχε το ρεκόρ των περισσότερων συμμετοχών στην πρώτη τη τάξει κατηγορία από τους εν ενεργεία τότε ποδοσφαιριστές.
                   
### Στις εθνικές ομάδες
Το 2001 πραγματοποίησε δύο συμμετοχές με την εθνική Ελλάδας, υπό τις οδηγίες του Βασίλη Δανιήλ.
            
Υπήρξε μέλος της εθνικής Ελπίδων που έλαβε μέρος στον τελικό του ευρωπαϊκού πρωταθλήματος Ελπίδων (Κ-21) το 1998, εναντίον της Ισπανίας.

## Τίτλοι
* Πρωταθλήματα Ελλάδος (6): 2000, 2001, 2002, 2003, 2005, 2006.
* Κύπελλο Ελλάδος (1): 2005.

## Παραπομπές


## Πηγές

* Το προφίλ του Θανάση Κωστούλα στο transfermarkt
* Αφιέρωμα στη Σούπερ Λίγκα 2010-11, "SportDay" (27-8-2010).

Κατηγορία:Ποδοσφαιριστές Π.Σ. Καλαμάτας
Κατηγορία:Ποδοσφαιριστές Ολυμπιακού Πειραιώς
Κατηγορία:Ποδοσφαιριστές Ολυμπιακού Βόλου
Κατηγορία:Ποδοσφαιριστές Α.Ο. Ξάνθη
Κατηγορία:Έλληνες ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Αστέρα Τρίπολης
Κατηγορία:Ποδοσφαιριστές Εθνικής Ελλάδος
Κατηγορία:Ποδοσφαιριστές Εθνικής Ελλάδας Κ21
Άλμπερτ Γκύντερ

Ο **Άλπερτ Καρλ Λούντβιχ Γκότχιλφ Γκύντερ** FRS (*Albert Karl Ludwig Gotthilf Günther*, και *Albert Charles Lewis Gotthilf Gunther* 3 Οκτωβρίου 1830 – 1 Φεβρουαρίου 1914), Γερμανο-Βρετανός ζωολόγος.

Ο Γκύντερ γεννήθηκε στο Έσλινγκεν στη Σουηβία (Βυρτεμβέργη). Σπούδασε θεολογία στη Βόννη και το Βερολίνο και αργότερα ιατρική στο Τύμπιγκεν. Πήγε στο Βρετανικό Μουσείο το 1857, όπου εργάστηκε στην ιχθυολογία. Μετά τον θάνατο του Τζον Έντουαρντ Γκρέι το 1875, διορίστηκε Φύλακας στη Ζωολογία στο Μουσείο Φυσικής Ιστορίας Λονδίνου, θέση την οποία κράτησε μέχρι το 1895. Το μεγάλο έργο της ζωής του ήταν το οκτάτομο *Catalogue of Fishes* (*Κατάλογος Ψαριών*, 1859-1870). Εργάστηκε επίσης σε ερπετά και αμφίβια στη συλλογή του Μουσείου. Το 1864 ίδρυσε το *[[Αρχείο Ζωολογικής Λογοτεχνίας]]* (*Record of Zoological Literature*) και εργάστηκε ως συντάκτης του για έξι χρόνια.

Ο Γκύντερ εξελέγη Ακόλουθος της Βασιλικής Εταιρίας το 1867 της οποίας ανέλαβε αντιπρόεδρος το 1875-6. Ήταν στο Συμβούλιο της Ζωολογικής Εταιρείας για σχεδόν σαράντα χρόνια (1868–1905). Εξελέγη Ακόλουθος της Εταιρείας του Λινναίου (*Linnaean Society*) το 1877 και ανέλαβε πρόεδρός τς το 1896-1900. Έγινε Βρετανός πολίτης το 1874. Πέθανε το Κιου Γκάρντενς (τότε στο Σάρει) την 1η Φεβρουαρίου 1914.

## Παραπομπές


Κατηγορία:Ζωολόγοι
Μεγκαλάγια

Η **Μεγκαλάγια** είναι μία από τις 28 Ομόσπονδες Πολιτείες που συγκροτούν σήμερα την Ινδία. Βρίσκεται στο βορειο-ανατολικό τμήμα της χώρας, νότια της Πολιτείας Άσαμ και σύνορα με το Μπανγκλαντές. Εκτείνεται από Δύση προς Ανατολή σε μορφή λωρίδας μήκους 300 χλμ. και πλάτους 100 χλμ. Η συνολική της έκταση είναι 22.720 τ.χλμ. και ο πληθυσμός της περίπου 2.306.000. Πρωτεύουσα της Μεγκαλάγια είναι η Σιλόγκ, άλλοτε πρωτεύουσα του Άσαμ.

## Πηγές
* "Stateman΄s Year-Book 1987-88" σελ.666-667.
* "Εγκυκλοπαίδεια Πάπυρος Λαρούς Μπριτάννικα".

## Βιβλιογραφία

* Hira Lal Deb Roy *A Tribe in Transition* Cosmo, 1981

## Εξωτερικοί σύνδεσμοι

* Επίσημη ιστοσελίδα της κυβέρνησης της Μεγκαλάγια
* Επίσημη ιστοσελίδα τουρισμού της Μεγκαλάγια 

Κατηγορία:Ομόσπονδες Πολιτείες Ινδίας
Πάτρικ Φουνγκβάγιο

Ο **Πάτρικ Φουνγκβάγιο** (*Patrick Phungwayo*) γεννήθηκε στις 6/1/1988 στην πόλη Αλεξάντρα της κομητείας Γκάουτενγκ (Alexandra, Gauteng) στη Νότια Αφρική και είναι επαγγεματίας ποδοσφαιριστής.
Παίζει στη θέση του αριστερού μπακ. Στην αρχή της σεζόν 2010-11 αγωνίστηκε με τον Πανιώνιο στην Α΄ Εθνική με το Νο 3. 

## Βιογραφικό

Ο Φουνγκαβάγιο ξεκίνησε το ποδόσφαιρο στην Άφρικα Σπορτς Ακάντεμι της πατρίδας του. Ως επαγγελματίας αγωνίστηκε για δυο σεζόν στην Μπίντβεστ Γουίτς (Bidvest Wits) από το 2008 ως το 2010. Τον Ιούλιο του 2010 ήρθε στην Ελλάδα και υπέγραψε μονοετές συμβόλαιο στον Πανιώνιο, το οποίο διακόπηκε στις 25 Νοεμβρίου έπειτα από τρεις επίσημες εμφανίσεις. 

## Καριέρα

## Παραπομπές


Κατηγορία:Νοτιοαφρικανοί ποδοσφαιριστές
Κατηγορία:Ποδοσφαιριστές Πανιωνίου
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Μπίντβεστ Γουίτς Φ.Κ.
Κλειστό Γυμναστήριο Θήβας

Το **Κλειστό Γυμναστήριο Θήβας** ή **Κλειστό Γυμναστήριο «Ανδρέας Ερρίκος Χατζόπουλος»** είναι ένας κλειστός χώρος αθλητικών δραστηριοτήτων που βρίσκεται στη Θήβα, στο νομό Βοιωτίας. Ο χώρος χρησιμοποιείται για καλαθοσφαίριση, αντιπτέριση και διάφορες εκδηλώσεις.

Το γήπεδο είναι η έδρα των ομάδων καλαθοσφαίρισης Άρη Θήβας και Ε.Σ. Κάδμος Θήβας και της ομάδας αντιπτέρισης Φ.Ε.Ο Θήβας.

Την περίοδο 2008–09 το γήπεδο αποτέλεσε έδρα του Αθλητικού Ομίλου Κιθαιρώνα από το Καπαρέλλι που ιδρύθηκε το 2008 και αγωνίστηκε για πρώτη φορά στα πρωταθλήματα της Ε.Σ.ΚΑ.Σ.Ε. και συγκεκριμένα στη Γ΄ Ε.Σ.ΚΑ.Σ.Ε.. 

## Ιστορικό
Η κατασκευή του Κλειστού Γυμναστήριου Θήβας αρχικά ήταν στο πρόγραμμα του 1978, αλλά η κατασκευή του καθυστερούσε λόγω των μέτρων λιτότητας. Με ενέργειες του Γ.Σ. Κάδμου η κατασκευή του μεταφέρθηκε στα προγράμματα του 1979 και του 1980. 

Με προσπάθειες του βουλευτή Βοιωτίας Παναγιώτη Τουρίκη εγκρίθηκαν 17 εκατομμύρια δραχμές από τον Υφυπουργό Προεδρίας, αρμόδιο για θέματα Αθλητισμού Αχιλλέα Καραμανλή και έτσι το Κλειστό Γυμναστήριο δημοπρατήθηκε στις 22 Σεπτεμβρίου του 1980.

## Διοργανώσεις

Το Κλειστό Γυμναστήριο Θήβας έχει φιλοξενήσει τις παρακάτω διοργανώσεις:
* 1ος Όμιλος του Ειδικού Πρωταθλήματος Καλαθοσφαίρισης 1991.
## Παραπομπές


Θηβας
Θηβας
Θηβα
Κατηγορία:Αθλητικές εγκαταστάσεις στη Θήβα
Atala

**Atala Spa** είναι Ιταλική Βιομηχανία παραγωγής ποδηλάτων & οργάνων γυμναστικής. Η παραγωγή της κατανέμεται ως εξής: 85% ποδήλατα & ανταλλακτικά ποδηλάτων, 15% όργανα γυμναστικής. Από το 2011 αποτελεί μέρος του Accell Group

## Ιστορία
Η εταιρία ξεκίνησε  στο Μιλάνο από τον Gatti ενώ επίσημα ιδρύθηκε το 1921 από τον Cesare Rizzato και εδρεύει στη Μόντσα (Monza) της Ιταλίας Έχει κερδίσει αρκετά πρωταθλήματα στο παρελθόν με ποδήλατα πίστας .



Αρχείο:Atala1921.jpg|Αρχικό Σήμα της εταιρίας 1919 


## Μοντέλα Ποδηλάτων
*Πίστας - Street:* SLR, SLR100, Outdoor, Norhtblack, Time out
*Πόλης/Μεικτά- Trekking:* Distance, River, Discovery, Street, Travel, Bridge
*Πόλης - Urban :* Manhattan, Primavera, Cita, Cruiser, Life, Venture, Airon, Maggie, Piccadilli
* MTB:* Shape D, Shape V, Spin, Planet D, Planet V, Wap, Replay, Stratos, My Flower, Cobra, Diablo, Dragon, Scorpion 
*Ηλεκτρικά Ποδήλατα*: E-Green, EcoLife, Ecofolding, EcoCity
*Παιδικά ποδήλατα*
*Αναδιπλούμενα ποδήλατα*
Η εταιρία παράγει επίσης  και τα ποδήλατα  **Carraro, Whistle USA, Maimo** και **Dei**



## Αναφορές




## Σύνδεσμοι
Official website (Ιταλικά)
whistle
carraro Website 
Dei Bicycles
Κατηγορία:Ποδηλασία
Κατηγορία:Επιχειρήσεις της Ιταλίας
Αλλοκήβος

Το είδος  ***Allocebus trichotis*** (***Αλλοκήβος ο τριχωτής***), γνωστό και ως **νάνος λεμούριος με τριχωτά αυτιά**,  είναι νυκτόβιος λεμούριος ενδημικός στη Μαδαγασκάρη. Είναι το μόνο μέλος του γένους ***Αλλοκήβος*** (*Allocebus*). Μοιάζει εν γένει με τους λεμούριους ποντικούς ως προς το μέγεθος και το χρώμα, ξεχωρίζει όμως εύκολα από τις έντονες τρίχες στα αυτιά. Το είδος είχε καταχωριστεί παλαιότερα ως κρισίμως κινδυνεύον, ωστόσο δεν υπάρχουν πλέον στοιχεία για να το στηρίξουν αυτό, καθώς με τον καιρό βρέθηκε ότι η κατανομή του ήταν μεγαλύτερη. Ωστόσο, ενδέχεται να καταχωρηθεί στο εγγύς μέλλον ξανά ως απειλούμενο.

## Παραπομπές


## Εξωτερικοί σύνδεσμοι

Κατηγορία:Χειρογαλεΐδες
Ευαγγελική Λουθηρανική Εκκλησία στην Αμερική

Η **Ευαγγελική Λουθηρανική Εκκλησία στην Αμερική** (αγγλ.: *Evangelical Lutheran Church in America* ή εν συντομία *ELCA*) είναι Προτεσταντικό εκκλησιαστικό δόγμα στις Ηνωμένες Πολιτείες, με έδρα στο Σικάγο του Ιλλινόις. Η Ευαγγελική Λουθηρανική Εκκλησία στην Αμερική, δημιουργήθηκε στις 1 Ιανουαρίου 1988, ως αποτέλεσμα της συνένωσης τριών εκκλησιών, της Λουθηρανικής Εκκλησίας στην Αμερική, της Αμερικανικής Λουθηρανικής Εκκλησίας και του Σύνδεσμου Ευαγγελικών Λουθηρανικών Εκκλησιών. Σήμερα έχει 3,363,281 βαπτισμένα μέλη σε 9,091 εκκλησίες, ενώ είναι το έβδομο μεγαλύτερο θρησκευτικό σώμα, και η μεγαλύτερη Λουθηρανική εκκλησία στις Ηνωμένες Πολιτείες.

Γενικά θεωρείται φιλελεύθερη εκκλησία, αν και στους κόλπους της υπάρχουν Ομολογιακές, Ευαγγελικές Καθολικές, Πιετιστικές και Χαρισματικές επιρροές. Η  Ευαγγελική Λουθηρανική Εκκλησία στην Αμερική βρίσκεται σε θεολογικό διάλογο με τις Ορθόδοξες εκκλησίες των Ηνωμένων Πολιτειών.

## Υποσημειώσεις


## Εξωτερικοί σύνδεσμοι
* Επίσημη σελίδα

Κατηγορία:Προτεσταντικές εκκλησίες
Κατηγορία:Λουθηρανισμός
Κατηγορία:Λουθηρανισμός στην Αμερική